Dunajská brána

Dunajská brána bola súčasťou mestského opevnenia starej Bratislavy, ktoré v prvej polovici 15. storočia nariadil cisár Žigmund v dôsledku husitského nebezpečia opevniť systémom vysokých násypov a valov. Dunajská brána sa nachádzala na začiatku Dunajskej ulice v miestach kde dnes stojí hotel Danubia Gate a maďarské gymnázium. Opevnenie ako také, vrátane Dunajskej brány bolo zbúrané na príkaz Márie Terézie v roku 1775. V blízkosti Dunajskej brány stál mestský lazaret, kostol a Cintorín sv. Jozefa. Približne pred 250 rokmi sa spomínajú aj dve verejné mestské studne. Nezachovali sa žiadne obrázky brány, v mestskom archíve je mapka kde je táto brána zaznačená, a okrem poangličteného názvu hotelu "Danubia gate" ju už nič nepripomína.

Kategória:Dejiny Bratislavy